Imtella' Novembru 10, 2021 L-eks ministru tal-Finanzi tal-Afganistan qal li l-armata ta' pajjiżu kienet mimlija suldati li fil-fatt ma kinux jeżistu. Khalid Payenda stqarr li għalkemm il-lista uffiċjali kienet turi li kellhom madwar 300,000 bejn suldati u pulizija dan in-numru kien minfuħ mill-ġenerali biex jieħdu iktar flus għalihom personalment. Payenda, li ħarab mill-Afganistan malli t-Talibani ħadu l-kontroll tal-pajjiż, sostna li n-numru ta' suldati kien fil-fatt sitt darbiet inqas minn dak maħsub. Id-dubju dwar kemm verament għandha suldati l-Afganistan kien anke tqajjem f'rapport imħejji min-Nazzonijiet Magħquda fl-2016. It-Talibani ħadu f'idejhom l-Afganistan fi żmien 10 ijiem mindu l-armata Amerikana rtirat mill-pajjiż wara li kienet ilha tokkupah għal 20 sena.